മഹേഷ് നാരായണന് ബോളിവുഡിലേക്ക് ആദ്യ ചിത്രം ഫാന്റം ഹോസ്പിറ്റല് X സംവിധായകന് മഹേഷ് നാരായണന് ബോളിവുഡിലേക്ക് അരംങ്ങേറ്റം കുറിക്കുന്നു. തല്വാര്, റാസി, ബദായി ഹോ തുടങ്ങിയ ചിത്രങ്ങള് നിര്മ്മിച്ച പ്രീതി ഷഹാനിയാണ് നിര്മ്മാതാവ്. പ്രമുഖ ഇന്വെസ്റ്റിഗേറ്റീവ് ജേണലിസ്റ്റും എഴുത്തുകാരനുമായ ജോസി ജോസഫിന്റെ കണ്ടെത്തലുകളെ ആധാരമാക്കിയാണ് സിനിമ ഒരുങ്ങുന്നത്. ഇന്ത്യന് ആരോഗ്യ വ്യവസ്ഥയെ കുറിച്ച് ജോസി ജോസഫ് നടത്തിയ അന്വേഷണങ്ങളാണ് ചിത്രത്തിന് ആധാരം. ഫാന്റം ഹോസ്പ്പിറ്റല് എന്നാണ് ചിത്രത്തിന്റെ പേര്. മഹേഷ് നാരായണനുമായി സിനിമ ചെയ്യുന്നതില് വളരെ സന്തോഷമുണ്ടെന്നാണ് പ്രീതി ഷഹാനി ഫസ്റ്റ് സ്പോര്ട്ടിനോട് പ്രതികരിക്കവെ പറഞ്ഞത്. മഹേഷിന്റെ കഥയും സംവിധാന മികവും ലോകം മുഴുവനുള്ള പ്രേക്ഷകര് സാക്ഷ്യം വഹിച്ചതാണ്. ജോസി ജോസഫും മഹേഷ് നാരായണനും ഒരുമിച്ചാല് പ്രേക്ഷകര്ക്ക് രാജ്യത്തെ ഞെട്ടിക്കുന്ന വിവാദത്തെ കുറിച്ച് മികച്ച ഒരു ചിത്രം നിര്മ്മിക്കാന് സാധിക്കുമെന്നും പ്രീതി പറഞ്ഞു. രാജ്യത്തെ ആരോഗ്യ മേഖലയെ കുറിച്ച് ഇത്തരമൊരു കഥ കേട്ടപ്പോള് തന്നെ താന് സിനിമയിലേക്ക് ആകര്ഷിക്കപ്പെട്ടുവെന്നാണ് മഹേഷ് നാരായണന് പറയുന്നത്. ജോസി ജോസഫിനും പ്രീതി ഷഹാനിക്കുമൊപ്പം സിനിമ ചെയ്യാന് സാധിക്കുന്നത് ഭാഗ്യമായി കാണുന്നുവെന്നും മഹേഷ് കൂട്ടിച്ചേര്ത്തു. ഫഹദ് നായകനായ മാലിക്കാണ് അവസാനമായി റിലീസ് ചെയ്ത മഹേഷ് നാരായണന് ചിത്രം. ആമസോണ് പ്രൈമില് റിലീസ് ചെയ്ത ചിത്രത്തിന് മികച്ച പ്രതികരണങ്ങളാണ് ലഭിച്ചിരുന്നത്. TAGS: Popular X TAGS: